OpenLLM-France/wikimedia huggingface dataset:
# San Petri eliza (Zürich)

San Petri eliza (alemanez: St. Peter) Suitzako Zürich hirian dagoen eliza protestante bat da. Grossmünster, Fraumünster eta Predigerkirche ondoren hiriko laugarren elizarik garrantzitsuena da.
Lindenhof antzinako gotorleku erromatarraren ondoan dago, lehen Jupiterri eskainitako tenplu bat zegoen leku berean. Arkeologoek VIII. edo IX. mendeetako 10 bider 7 metroko eliza txiki baten aztarnak aurkitu dituzte. Lehenengo eraikuntza hau, 1000. urte inguruan, estilo erromaniko goiztiarreko eliza batek ordezkatu zuen. 1230ean eliza honen ordez estilo erromaniko berantiarreko beste bat jarri zen, nahiz eta oraindik lehenengoaren zati batzuk kontserbatzen diren. Nabe nagusia 1460an berreraiki zuten estilo gotikoan. Züricheko lehen alkatea, Rudolf Brunn, hemen lurperatu zuten 1360an. Bertan Johann Caspar Lavater eta Leo Jud teologo ospetsuek ere lan egin zuten, Ulrich Zwingliren gertuko lagun bat, bere ondorengoa Rudolf Gwalter izan zen, Zwingliren suhia eta Heinrich Bullingerren ondorengoa 'Antistes' bezala (Züricheko eliza eraberrituaren goikoa). XX. mendeko artzainik ospetsuenetako bat Adolf Keller teologoa izan zen.
1970 eta 1975 artean San Petri sakon zaharberritu zuten. Dorrearen erlojuak 8,7 metroko diametroa du, beraz, munduko hormako erloju handienetako bat da. Kanpaiak 1880koak dira.
1911ra arte kanpandorrea, Züricheko altuenetakoa, suteen aurkako zaintzarako erabiltzen zuten. Bitxia bada ere, elizako kanpandorrea Züricheko udaletxearena da, eta tenpluaren gainerakoa Suitzako eliza eraberrituarena.

## Erreferentziak

* ↑ (Gaztelaniaz) «Iglesia St. Peter» MySwitzerland.com.
* ↑ Peter Ziegler: St. Peter in Zürich. Von den Ursprüngen bis zur heutigen Kirchgemeinde. Buchverlag NZZ, Zürich, 2006

## Kanpo estekak

* Datuak: Q690687
* Multimedia: St. Peter Church in Zürich / Q690687
# Sauherad

Sauherad Norvegiako udalerria da. Telemark konderrian kokatua dago. 321.37 km² ditu eta 4.266 biztanle ditu.

## Mugakideak

Honako udalerri hauekin egiten du muga:
Nome Municipality $^{(en)}$ Bø Notodden Kongsberg Skien

## Kanpo estekak

* Datuak: Q2381
* Multimedia: Sauherad / Q2381
# Saujon kantonamendua

Saujon kantonamendua Frantziako kantonamendu bat da. Itsas Charente departamenduan dago, Akitania Berria eskualdean. Guztira 9 udalerri ditu eta Saujon da bere hiriburua.

## Kanpo estekak

* Datuak: Q1351512
# Sauk Centre (Minnesota)

Sauk Centre Minnesotako hiri bat da. Stearns konderrian kokatua dago. 2010ean 4.317 biztanle zituen, 10,33 kilometro koadrotan banatuta.

## Ikus, gainera

* Stearns konderria

## Kanpo estekak

* Datuak: Q996590
* Multimedia: Sauk Centre, Minnesota / Q996590
# Saugy

Saugy Frantziako udalerri bat da, Cher departamenduan dagoena, Erdialdea-Loira Harana eskualdean. 2013an 83 biztanle zituen.

## Demografia
### Biztanleria

2007an Saugy udalerrian erroldatutako biztanleak 57 ziren. Familiak 30 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 15 seme-alabarik gabeko familiak ziren eta 7 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 38 etxebizitza zeuden, 28 familiaren etxebizitza nagusia ziren, 7 bigarren erresidentzia ziren eta 3 hutsik zeuden. Etxebizitza guzti hauek 36etxeak ziren. 28 etxebizitza nagusietatik 22 bere jabearen bizilekua ziren eta 6 alokairuan okupaturik zeuden; 1ek bi gela zituen, 6 etxek hiru zituzten, 9 etxek lau zituzten eta 13 etxek bost zituzten. 26 etxek euren parking plaza propioa zuten azpian. 14 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saugy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 12 | 70-74 | 0 |
| 0 | 65-69 | 8 |
| 0 | 60-64 | 0 |
| 0 | 55-59 | 0 |
| 8 | 50-54 | 0 |
| 4 | 45-49 | 8 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 8 |
| 8 | 20-24 | 0 |
| 8 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 39 ziren, horien artean 29 aktiboak ziren eta 10 inaktiboak ziren. 29 pertsona aktiboetatik 27 lanean zeuden (17 gizon eta 10 emakume) eta 3 langabezian zeuden (2 gizon eta 1 emakume). 10 pertsona inaktiboetatik 6 erretiraturik zeuden, 3 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 zerbitzu enpresa zen.
2000. urtean Saugy udalerrian 3 nekazaritza-ustiategi zeuden, 750 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1172227
* Multimedia: Saugy / Q1172227
# Saugus (Massachusetts)

Saugus Ingalaterra Berriko herri bat da, Essex, Ameriketako Estatu Batuetako Massachusetts estatuan. Azken zentsuaren arabera 28.619 biztanle zituen.

## Kanpo estekak

* Datuak: Q257438
* Multimedia: Saugus, Massachusetts / Q257438
# Samar

Samar Filipinetako uhartea da, Bisayak uhartediaren multzoan. Hiru probintziatan banaturik dago: Samar Occidental, Samar del Norte eta Samar Oriental. 2010ean 1.783.690 biztanle inguru zituen, horietatik %90k samareraz egiten zuena.

## Kanpo estekak

* Datuak: Q219737
* Multimedia: Samar Island / Q219737
# Samar Nassar

Samar Nassar (Libano, 1978ko otsailaren 16a) jordaniar igerilaria da.

## Kirolari ibilbidea

* 2000ko Udako Olinpiar Jokoetan parte hartu zuen, Sidney-n, Palestinaren ordezkari gisa. 50 metro libreko probaren lehen txandako bigarren txandan parte hartu zuen, 30,05 segundotan. 65. amaitu zuen.
* 2004ko Udako Olinpiar Jokoetan Atenasen Jordania ordezkatu zuen. 50 metro libreetako lehen txandan 30,83 segundotan, eta 62. tokian amaitu zuen.

## Erreferentziak

* ↑ «Samar Nassar» www.sports-reference.com.

## Kanpo estekak

* Datuak: Q7408787
# Samara (fruitua)

    Artikulu hau fruituari buruzkoa da; Errusiako hiria gaitzat duena beste hau da: «Samara»
Samara hego edo helize itxurako mintza duen fruitua da, hazia errazago zabaltzeko eginkizuna duena. Gisa horretako fruitua dute, besteak beste, astigarrak eta zenbait pinu motak.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q475697
* Multimedia: Samara (fruit) / Q475697
# Sarrera hesi

Ekonomian, sarrera hesiak sektore ekonomiko edo iharduera batean aritu nahi duten enpresa berriek gainditu behar dituzten oztopoak dira:
* ihardueran hasteko egin beharreko inbertsioaren tamaina,
* sektoreko konpainiek lehengaien gainean duten kontrola,
* bezeroen fideltasuna merkatuan lanean ari diren konpainiekiko,
* sektoreko lege-markoa,
* jabego intelektuala eta patente arazoak,
* banatzaileekiko akordioak,
* lehiakideen prezio-erasoak, eta abar.

## Kanpo estekak

* Datuak: Q1163938
# Sarrera-erretilu (argipena)

Sarrera-erretilu esamoldeak adiera zenbait ditu:
* sarrera-erretilua, email programa batean, sartu diren mezuak azaltzen dituen leihoa;
* sarrera-erretilu edo elikatze-erretilua, inprimagailu, kopiagailu edo eskaner batean behar diren orriak eduki eta hortik hartzeko dispositiboa.
# Sarrerako etapa

Sarrerako etapa deritzo Tour, Vuelta edo Giroko lehenengo etapa baino lehen jokatzen den bakarkako erlojupekoari. Saio motzak izaten dira, 5 eta 15km bitartekoa, itzuli handietako lehenengo liderra ezartzeko balio dute.

## Kanpo estekak

* Datuak: Q12267102
# Sarria (Lugo)

    Artikulu hau Sarria Galiziako udalerriari buruzkoa da; beste esanahietarako, ikus «Sarria (argipena)».
Sarria Galiziako barnealdeko udalerria da, Lugoko probintziaren hegoaldean dagoena eta bertako bosgarren herririk populatuena dena. Halaber, izen bera duen eskualdeko herri nagusia da. Frantziar Done Jakue bidea herri honetatik igarotzen da.
2004an 13.142 biztanle zituen.

## Pertsona ezagunak

* Ana Pontón (1977-), BNGko politikaria.

## Ikus, gainera

* Lugoko udalerrien zerrenda
* Sarria (Zuia)

## Kanpo estekak

* (Galizieraz)Sarriako webgune ofiziala
* Datuak: Q174833
* Multimedia: Sarria / Q174833
# Sarrera (futbola)

Sarrera jokalari batek baloia kontrolatua daraman aurkariari egiten dion eraso moduko ebaketa-saioa da, baloia kendu asmoz edota aurrera egitea eragotzi asmoz. Nahiko jokaldi korapilatsua da, izan ere, arauzkoa batzuetan eta arauz kontrakoa beste batzuetan. Arazu kontrakoari segakada ere badiote, hau da, jokalari batek kontrakoa modu zakar eta arauz kontrakoan geldiarazteko egiten duen mugimendua eta ekintza da, normalean aurkaria lurrera bota edo eraisten duena. Horrelakoak zigor-txartelen bidez zigortzen dituzte.

## Erreferentziak

* ↑ Euskalterm: [Hiztegi terminologikoa] [2000]
* ↑ Euskalterm: [Hiztegi terminologikoa] [2001]

## Kanpo estekak

* Datuak: Q1302864
* Multimedia: Sliding tackles / Q1302864
# Saint-Paul-de-la-Croix (Quebec)

Saint-Paul-de-la-Croix Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen Rivière-du-Loup konderriko eskualde udalerria da.. 2011ko zentsoaren arabera 367 biztanle zituen 79.56 kilometro koadroko azaleran.

## Kanpo estekak

* Datuak: Q3463115
* Multimedia: Saint-Paul-de-la-Croix / Q3463115
# Saint-Paul-de-Varax

Saint-Paul-de-Varax Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q274716
* Multimedia: Saint-Paul-de-Varax / Q274716
# Saint-Paul-de-l'Île-aux-Noix (Quebec)

Saint-Paul-de-l'Île-aux-Noix Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Le Haut-Richelieu konderriko eskualde udalerria da.. 2011ko zentsoaren arabera 1,877 biztanle zituen 29.60 kilometro koadroko azaleran.

## Kanpo estekak

* Datuak: Q3463114
* Multimedia: Saint-Paul-de-l'Île-aux-Noix / Q3463114
# San Petri baseliza (Etxano)

San Petri baseliza Nafarroa Garaiko Orbaibar ibarreko Oloritz udalerriko Etxano herri hustuan kokatutako XII. mendeko kristiau eliza bat da. Erromaniko estiloa ditu.
Baseliza hau 1150 eta 1160 artean eraiki zuten. Aurrealdean eta kapiteletan apaingarri asko ditu. 1993ko, uztailaren 23an, Nafarroako Gobernuak monumentu izendatu zuen, Sailkatutako Kultura Ondasuna.

## Historia

Baseliza honen historia ilunpetan galtzen da. Hipotesi asko landu da haren jatorria azaltzeko: monasterio baten eliza izan zela, herri baten eliza, Tenpluko Ordenaren ondasuna... Baieztapen hauek egiteko ez dira dokumentuak edo probak aurkitu. Antza, proposamen serioena Tomas Biurrun ikerlariak egin zuen bere El Arte románico en Navarra. Su aspecto monumental y educativo liburuan (Iruñea: Aramburu, 1936); haren ustez, Orbako jaunak sortuko zuen, jauregiaren kapera moduan. Baieztapen hau egiteko lau mende geroagoko dokumentu bat dago non zera irakurtzen den: Proceso de Martín Ximénez, señor del Palacio del lugar de Oricin - Contra - Pedro Ezpeleta, vecino de la villa de Olite - Criminal - Acusado de aber mandado sus criados rompiesen las puertas de la casa, casal, y vecindad con su torre y molino tierras y [heredades] de condición de hijos dalgo, que tiene el demandante perteneciente a dicho Palacio, en el lugar desolado de San Pedro de Echano en la baldorba y que no tubo la posesion en que [este] demandante de dicha vecindad. Aipatzen den jauregia elizarekin lotuta egongo zena izan zitekeen. Gainontzeko Etxanoren erreferentzietan ez dira datu gehiago aipatzen eta 1534an hutsik zegoela esaten da.

## Eraikina

San Petri eliza nekazal inguruko erromanino estiloko eraikina dugu. Atari oso apainduta du, kapitelekin zein harburuekin. Estilo aldetik Loarreko gazteluko elizaren eragina ikusi dute espezialista batzuek San Petrin. Atariko apaingarriak eta kapitelak Estaban maisuaren lantegiko eskultoreek egin zituzten. Leodegarius maisuaren langileek, bestetik, habearteko hagaburuak landu zituzten.

## Irudiak

* Baselizaren atelada
* Baselizaren zenbait hagaburu
* Baselizaren erdiko dobelak
* San Petri barrutik

## Erreferentziak

* ↑ Ortega, A.. (2004). Cuadernos de Etnología y Etnografía de Navarra (79) ISSN 84-0590-1871-79-7..
* ↑ Dokumentua 1550eko ekainaren 6koa da eta Nafarroako errege-erreginen jauregian gordetzen den Nafarroako Artxiboan dago.

## Ikus gainera

* Etxano
* Oloritz
* Orbaibar
* Erdialdea

## Kanpo estekak

* Datuak: Q5911206
* Multimedia: Hermitage of San Pedro de Echano / Q5911206
# San Petri eliza (Cette)

San Petri eliza (frantsesez: Église Saint-Pierre; okzitanieraz: Glèisa de Sent Pèir) Cette-Eygungo eliza katolikoa da, 1999tik Frantziako monumentu nazionala dena.

## Erreferentziak

* ↑ Mérimée, Frantziako Kultura Ministerioa. Église Saint-Pierre de Cette. .

## Kanpo estekak

* Datuak: Q3583822
* Multimedia: Église Saint-Pierre de Cette / Q3583822
# San Petri eliza (Doneaniz)

San Petri eliza Nafarroa Garaiko Orbaibar ibarreko Oloritz udalerriko Doneaniz herri hustuan kokatutako XII. mendeko kristiau eliza bat da. Erromaniko estiloa ditu.

## Erreferentziak

* Nafarroako Entziklopedia Handia | DONEANIZ. (Noiz kontsultatua: 2022-02-01).

## Ikus gainera

* Doneaniz
* Oloritz
* Orbaibar
* Erdialdea

## Kanpo estekak

* Datuak: Q112677183
# San Petri eliza (Jutsi)

San Petri eliza, Jutsiko parrokia eliza da. Elementu zaharrenak Erdi Aroko amaierakoak dira. Ondoan hilerria dago non disko formako hilarriak ikus daitezkeen. Eliza herriaren erdigunean dago. Monumentu Nazional gisa sailkatuta dago.

## Historia

Parrokia Erdi Aroko jatorria du, ziur aski. "Sanctus petrus de judsue" izena daraman eliza bat aipatzen da Daxeko katedraleko Liburu Gorrian, XI eta XII mendeetako testu bilduman. Mendebaldeko atea, arku hautsian, XIV edo XV. mendekoa izan daiteke. Hegoaldean, giltzarridun albo erdi-puntuko arkudun atea, "Cagots atea" izenez ezagutzen dena, 1663koa da giltzarrian. Hilerrirako sarbidea ematen du. XIX. eta XX. mendeetan zaharberritu zuten eraikina.

## Iruditegia

* Erlojua.
* Barruko ikuspegia.
* Beirate bat.
* Beste beirate bat.

## Erreferentziak

* ↑ https://www.pop.culture.gouv.fr/notice/merimee/IA64000779

## Kanpo estekak

* Datuak: Q41794098
* Multimedia: Église Saint-Pierre de Juxue / Q41794098
# San Petri eliza (Næstved)

San Petri eliza (danieraz Sankt Peders Kirke) Næstvedko bost elizetako bat da. Danimarkako eraikin gotiko handiena eta ederrenetakoa kontsideratzen da.

## Historia

Eliza erromanikoa 1135ean eraiki zen aintzinako beste eliza baten gainean. 1375ean eliza gotikoak erromanikoa ordezkatu zuen ondoren.

## Eliza

Adreilu gorriz egindako eliza da. Dorreak 55 metrotako garaiera dauka. Bereziki aipagarria da bost leiho altu dituen aldare aurreko zatia. 1736koa da elizako erlojua, herriko J.D. Gallek egindakoa.
Barnealdean, iparraldeko horman kalkmaleri izena ematen zaien margolan freskoa dago, kasu honetan Valdemar IV.a ageri da Helvig erreginarekin. 1671ean Lorentz Jørgensenek diseinaturiko pulpitua ere ederra da.
Organoa berria da, Aabenraako Marcussen & Son enpresak egin zuen 1960an.

## Kanpo estekak

* Datuak: Q7061454
* Multimedia: Sankt Peders Kirke (Næstved) / Q7061454
# San Petri eliza (Oibar)

San Petri eliza Nafarroa Garaiko Oibar udalerrian kokatutako XII. mendeko kristiau eliza bat da. Erromaniko estiloa ditu.

## Eraikina

Herriaren buruan San Petri eliza dago, bi garaikoa; gorputza erromanikoa da, hiru nabekoa, eta gurutzadura eta burualdea XVI. mendekoak dira. Erdi Aroko zatia kanoi erdiko gangez estalita dago, eta gotiko-pizkundear, berriz, ganga izartuz. Hogei kapitel handi baino gehiagoko eskultura-multzo batek apaintzen du nabea. Kanpoaldeak harlanduzko hormak ditu; sarrerako portada XVI. mendekoa nabarmentzen da.
Tenpluaren buruan, Zangoza-Irunberriko tailerreko erretaula erromanista bat dago, Juan Huitzi Ituren edo Juan Eretak egina ziurrenik; bere eskultura eta erliebeek Kristoren Pasioaren eta San Pedroren bizitzaren zikloak kontatzen dituzte. Parrokiako altxorraren artean, XV. mendeko Amparoko Kristoaren tailua, XII. mendeko Ama Birjinaren bi irudi erromaniko eta Bernardino del Campo zilarginak 1532 inguruan egindako eskema gotikoko zaintza txiki bat daude.

## Erreferentziak

* Nafarroako Entziklopedia Handia | OIBAR. (Noiz kontsultatua: 2022-02-01).

## Ikus gainera

* Oibar

## Kanpo estekak

* Datuak: Q66053024
# San Petri eliza (Antakya)

San Petri eliza (arameraz: Knisset Mar Semaan Kefa; turkieraz: Aziz Petrus Kilisesi) edo San Petri haitzuloa Antiokiatik gertu dagoen Starius mendiko harkaitz-eliza da. 13 metroko sakonera eta 7 metroko altuera ditu. Kristautasun primitiboan biltoki bezala erabilia zuten, eta lehen elizetako bat bezala hartzen dute. Apostoluen Eginetan (11 25:27), Antiokian San Paulo eta San Bernaberen predikazioa deskribatzen dute, hiri horretan erabili zela lehen aldiz "kristau" izendapena adieraziz. Tradizioak San Petri Antiokiako elizaren sortzailetzat jotzen du, eta haitzulo hau gurtzarako lehen lekutzat.
Eraikuntzaren zatirik antzinakoenak IV. edo V. mendekoak dira (mosaikozko zoruak eta freskoen aztarnak aldarearen eskuinaldean). Tunel bat du eta, behar izanez gero, larrialdietarako irteera gisa erabil zitekeela uste dute. Gertuko iturburuetatik, bataioa egiteko balio zuen ur-hodi bat egin zen, mirarigarritzat jotzen dena. Duela gutxiko lurrikarek ur-hodiak hondatu dituzte.
Gurutzatuek Antiokia hartu zutenean (Lehen Gurutzada, 1098), eliza metro batzuk handitu eta fatxada eraiki zituzten. 1863an, kaputxinoek fatxada zaharberritu zuten, Pio IX.a Aita Santuaren aginduz eta Napoleon III.a enperadorearen ekarpenei ezker. Elizaren ezkerraldean, aurretik fatxadan zegoen kolomadiaren hondakinak jarri zituzten.
San Petriren jaialdia Antiokian otsailaren 21ean ospatzen dute. 1932an, bertan, marmolean zizelkatutako santuaren irudia kokatu zuten.
Elizaren ataria hilerri bezala erabili zuten mendeetan zehar. Eliza barruan ere ehorzketak egin zituzten, batez ere aldarearen inguruan.
Gaur egun, agintariek museo bezala kudeatzen dute, noizbehinka, baimenarekin gurtza zeremoniak ospatzea baimentzen duten arren.

## Erreferentziak

* ↑ (Ingelesez) Fant, Clyde E.; Reddish, Mitchell Glenn. (2003). A guide to biblical sites in Greece and Turkey. , 149 or..

## Kanpo estekak

* Datuak: Q516472
* Multimedia: Church of Saint Peter / Q516472
# San Petri eliza (Lepuzain)

San Petri eliza Nafarroa Garaiko Orbaibar ibarreko Oloritz udalerriko Lepuzain herri hustuan kokatutako XII. mendeko kristiau eliza bat da. Erromaniko estiloa ditu.

## Eraikina

XII. mendearen amaieran edo XIII. mendearen hasieran eraikia, hondakin batzuk baino ez dira geratzen, eta horietan ikus daitekeenez, hasiera batean bi ataleko nabe bat zuen, zeinetarako harrizko harlanduak eta bi isurkiko zurezko estalkia erabili baitziren. XVI. mendean burualdearen ordez oraingoa jarri zen.
Aparailu desberdinak ikusten dira, eta ertz-gangaz estalita dago. Zirkuluerdiko portada eta kanpai-horma ere berriak egin ziren. Horrez gain, koru bat jarri zen, motibo manieristak dituen baranda batekin eta karel hondarrekin, erroseta eta motibo geometrikoekin. Korura igotzeko eskaileren azpian bataiarri xume bat dago, apaingarri guztien oinarrian bola batzuk dituena.

## Erreferentziak

* Nafarroako Entziklopedia Handia | LEPUZAIN. (Noiz kontsultatua: 2022-02-01).

## Ikus gainera

* Lepuzain
* Oloritz
* Orbaibar
* Erdialdea

## Kanpo estekak

* Datuak: Q52862428
# San Petri eliza (Athos-Aspis)

San Petri eliza (frantsesez: Église Saint-Pierre) Athos-Aspiseko eliza katolikoa da. 1802ra arte Oloroeko elizbarrutiaren mendean zegoen eliza honek egitura erromanikoa du, nahiz eta pizkundetar estilokoa izan.

## Kanpo estekak

* Datuak: Q3583733
* Multimedia: Église Saint-Pierre d'Athos-Aspis / Q3583733
# Sant Julià de Cerdanyola

Sant Julià de Cerdanyola Kataluniako udalerria da, Berguedà eskualdean eta Bartzelonako probintzian kokatua. 11,61 km²-ko azalera du eta 2009ko urtarrilaren 1eko erroldaren arabera 273 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| * | * | * | * | * | * | * | * | * | * | 236 | 273 |
* 1990eko hamarkadara arte, Guardiola de Berguedà udalerriko auzoa izan zen.

## Festak

* Abenduaren 5ean

## Ikus, gainera

* Bartzelonako udalerrien zerrenda

## Kanpo estekak

* (Katalanez) Udalaren webgunea
* (Katalanez) Sant Julià de Cerdanyolari buruzko informazioa
* Datuak: Q15539
* Multimedia: Sant Julià de Cerdanyola / Q15539
# Sant Josepeko geltokia

Sant Josep Bartzelonako metroa eta Kataluniako Aldirien geltoki bat da, l'Hospitalet de Llobregat udalerrian dago.
Geltokia 1985en inauguratu zen.
* Datuak: Q3780405
* Multimedia: Sant Josep metrostation / Q3780405
# Sant Julià de Lòria

Sant Julià de Lòria Andorrako zazpi parrokiatako bat da.

## Herriak

* Aixirivall
* Aixovall
* Aubinyà
* Bixessarri
* Certers
* Fontaneda
* Juberri
* Llumeneres
* Nagol
* Sant Julià de Lòria

## Iruditegia

* Sant Julia de Loria parrokia

## Kanpo estekak

* Datuak: Q24282
* Multimedia: Sant Julià de Lòria (parish) / Q24282
# Sant Julià de Vilatorta

Sant Julià de Vilatorta Kataluniako udalerria da, Osona eta Bartzelonako probintzian kokatua. 15,9 km²-ko azalera du eta 2009ko urtarrilaren 1eko erroldaren arabera 2.955 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| * | * | * | * | * | 1.269 | 1.257 | 1.307 | 1.518 | 1.934 | 2.414 | 2.955 |

## Ikus, gainera

* Sant Julià de Vilatortako behatoki astronomikoa
* Bartzelonako udalerrien zerrenda

## Kanpo estekak

* (Katalanez) Udalaren webgunea
* (Katalanez) Sant Julia de Vilatortari buruzko informazioa
* (Katalanez) Sant Julià de Vilatortako behatoki astronomikoaren webgunea
* Datuak: Q13821
* Multimedia: Sant Julià de Vilatorta / Q13821